
HOTĂRÂRE

cu privire la aprobarea Ordinii de zi a şedinţei Consiliului de Observatori

al IPNA Compania „Teleradio-Moldova”
În conformitate cu prevederile art.56 alin.(6) din Codul audiovizualului al Republicii Moldova şi în baza p.35-36 din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007, Consiliul de Observatori
HOTĂRĂŞTE:
1. Se aprobă următoarea Ordine de zi a şedinţei Consiliului de Observatori al Instituţiei Publice Naţionale a Audiovizualului Compania „Teleradio-Moldova” din 5 februarie 2010:
1. Informaţie privind desfăşurarea Concursului pentru suplinirea funcţiei de preşedinte al IPNA Compania „Teleradio-Moldova” (raportor: Viorica Bogatu-Cucereanu, secretară a Consiliului de Observatori).
2. Aspecte privind audierile şi votarea în cadrul şedinţei de Concurs.
3. Audierea candidaţilor la Concursul pentru suplinirea funcţiei de preşedinte al IPNA Compania „Teleradio-Moldova”.
4. Numirea în funcţie, în bază de concurs, a preşedintelui Instituţiei Publice Naţionale a Audiovizualului Compania „Teleradio-Moldova”.
5. Diverse.

2. Subiectele examinate la p.5 din Ordinea de zi (Diverse) vor fi stabilite de Consiliul de Observatori după examinarea celorlalte puncte din agendă.
Prezenta hotărâre a fost adoptată cu votul a 9 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul

Consiliului de Observatori                                                      Viorica Bogatu

